buffer
        
         (støtfanger)
Store norske leksikon,Teknologi og industri,Transport,Jernbane og sporvei,Jernbaneteknikk
Buffer er i jernbanesammenheng en støtfanger med kraftig stålfjær som brukes i enden av lokomotiv og jernbanevogner. På de europeiske, normalsporede jernbanene er det to buffere med koblingkroker mellom, og foruten å dempe støt ved for eksempel oppbremsing har de også en stabiliserende virkning når togene kjøres i skarpe kurver. Det siste er spesielt viktig ved lange tog. Smalsporede baner har ofte bare én buffer, der tilkoblingskroken mellom vognene er en del av bufferen.
Amerikanske tog har bare én buffer, men der er det vanligvis lange, rette strekninger. Godstogene er gjerne lange, med mer enn 100 vogner, og da kjøres det som regel med ett eller flere ekstra lokomotiver inne i togene for å stabilisere ved å fordele trekkraften.I motorvogntog der vognene er knyttet sammen ved felles boggi er det buffere bare i endene av toget. Les mer i Store norske leksikon jernbane